สมศักดิ์ ชี้ปลดล็อกกระท่อม ผลดี ศก. สั่งศึกษาเพิ่ม ป้องเด็ก-เยาวชน
สมศักดิ์ เผยนายกฯ ไฟเขียวปลดล็อก กระท่อม ส่ง ป.ป.ส.ศึกษาเพิ่มเติม 3 ประเด็น ระบุ เสพ-ครอบครอง-จำหน่าย ยังมีความผิด เชื่อมีผลดีต่อเศรษฐกิจ อนุมัติราชทัณฑ์สิ่งประดิษฐ์ผู้ต้องขังไม่ต้องประกวดราคาส่งฟ้องแชร์แม่มณี 9 ราย แชร์ Forex-3 D เอกสารซับซ้อนต้องใช้เวลาเมื่อวันที่ 11 มี.ค.63 ที่ห้องประชุมชั้น 9 กระทรวงยุติธรรม (ยธ.) นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายไตรยฤทธิ์ เตมหิวงศ์ รองอธิบดีดีเอสไอ และนายนิยม เติมศรีสุข เลขาธิการ ป.ป.ส. แถลงคืบหน้าผลประชุมคณะผู้บริหารกระทรวงยุติธรรมโดย นายสมศักดิ์ กล่าวว่า วันนี้มี 3 เรื่องคืบหน้า เรื่องแรกเมื่อวันที่ 10 มี.ค.ที่ผ่านมา นายกฯได้อนุมัติหลักการร่าง พ.ร.บ.ยาเสพติด พืชกระท่อม โดยนำความเห็นของสำนักงานตำรวจแห่งชาติ (สตช.) มาประกอบการพิจารณา จากนั้นจะส่งให้สำนักงานคณะกรรมการกฤษฏีกาตรวจพิจารณา จึงแจ้งผลให้กระทรวงสาธารณสุข (สธ.) และเสนอสภาผู้แทนราษฏร์ตามขั้นตอนต่อไปเรื่องพืชกระท่อมนั้นต้องพิจาณา 3 เรื่อง 1.จะควบคุมไม่ให้เยาวชนไปใช้กับพืชท่อมได้อย่างไร โดยให้ ป.ป.ส.ประสานหน่วยงานที่เกี่ยวข้องดำเนินการ 2.พืชกระท่อมสามารถทำเป็นยาและอาหารเสริมได้หรือไม่ ให้ ป.ป.ส.ดำเนินการตรวจสอบผลวิจัยเรื่องนี้และประสาน อย. และ 3.คนใช้จะมีผลกระทบขณะขี่รถหรือไม่ แต่ที่ผ่านมา พบว่าผู้เสพพืชกระท่อม ไม่เคยตกเป็นข่าวทำร้ายร่างกายใคร ไม่ทะเลาะวิวาท หรือก่อคดีฉกชิงวิ่งราว จึงให้ ป.ป.ส.ไปศึกษามา นายสมศักดิ์ กล่าวนายสมศักดิ์ กล่าวต่อว่า นอกจากนี้กระทรวงการคลังได้อนุมัติสิทธิพิเศษกับกรมราชทัณฑ์ ในเรื่องที่หน่วยราชการมีการจัดซื้อสิ่งประดิษฐ์ หรือสิ่งของที่กรมราชทัณฑ์ให้ผู้ต้องขังเป็นผู้ผลิต เช่น มีหน่วยงานรัฐมาซื้ออิฐตัวหนอน ที่กรมราชทัณฑ์ผลิต สามารถจัดซื้อจัดจ้างด้วยวิธีพิเศษ โดยไม่ต้องผ่านการประกวดราคาตามขั้นตอนได้เลยนายสมศักดิ์ กล่าวถึงคดีแชร์ต่างๆที่ดีเอสไอดำเนินการอยู่ว่า คดีแชร์แม่มณีทางเอสไอดำเนินการส่งฟ้องผู้ต้องหา 9 รายต่ออัยการไปแล้ว ส่วนคดีแชร์ Forex-3D นั้น นายไตรยฤทธิ์ เตมหิวงศ์ รองอธิบดีดีเอสไอ รายงานว่า เป็นคดีที่มีความซับซ้อนมาก และทางธนาคารส่วเอกสารเกี่ยวกับข้อมูลเส้นทางการเงินผู้ต้องหาจำนวน 10 ลัง มาให้ไม่นาน จึงต้องใช้เวลาในการตรวจสอบและพิจารณาข้อมูล คาดว่าเดือน เม.ย.จะมีความชัดเจน และ ก.ค.ส่งสำนวนฟ้องอัยการได้ นอกจากนี้ประสานอินเตอร์ หรือตำรวจสากล ตามจับกุมผู้บริหาร Forex-3D ที่หลบหนีอยู่แถวๆประเทศสิงคโปร์และประเทศมาเลยเซียมาดำเนินดคีให้ได้เมื่อถามว่า กรณี นายอัจฉริยะ จะแจ้งความกลับดีเอสไอข้อหาแจ้งความเท็จนั้นนายไตรยฤทธิ์ เตมหิวงศ์ รองอธิบดีดีเอสไอ กล่าวว่า เรื่องดังกล่าวเกิดความเสื่อมเสียต่อภาพลักษณ์ของดีเอสไอ จึงไปแจ้งความ เพราะเป็นสิทธิตามกฏหมาย ยืนยันดีเอสไอไม่แจ้งความเท็จ เพราะเป็นข้อเท็จจริงตามที่ปรากฎเป็นข่าวด้าน นายสมศักดิ์ กล่าวเสริมสั้นๆว่า ประเด็นยังไม่ชัดเจน พูดไปคนสับสน ขอให้ประเด็นชัดเจนค่อยๆว่ากันเป็นเรื่องๆไป เดียวจะเหมือนคนตะโกนด่ากันไปมามากกว่าว่ากันในชั้นศาลนะดี
สมศักดิ์ เผยนายกฯ ไฟเขียวปลดล็อก กระท่อม ส่ง ป.ป.ส.ศึกษาเพิ่มเติม 3 ประเด็น ระบุ เสพ-ครอบครอง-จำหน่าย ยังมีความผิด เชื่อมีผลดีต่อเศรษฐกิจ อนุมัติราชทัณฑ์สิ่งประดิษฐ์ผู้ต้องขัง
กระท่อม,พืชกระท่อม,ปลดล็อกกระท่อม,ยาเสพติด,สมศักดิ์ เทพสุทิน,ข่าวทั่วไป